《书壁》
宋代·释谷泉

余此芭蕉庵，幽居堆云处。
般般异境未暇数，且看矮松三四树。
寒来烧枯杉，饥食大紫芋。
而今抛之去，不知谁来住。

作者简介：释谷泉，衡岳芭蕉庵住持，一号大道禅师（《五灯会元》卷一二），泉州（今属福建）人。受法汾阳善昭禅师，乃临济宗南岳下十世。朝归放浪湘中，参谒慈明禅师于道吾寺，住灵峰寺，后移住芭蕉庵。嘉祐中卒（《禅林僧宝传》卷一五），年九十二（《神僧传》卷九）。今录诗六首。